Maltabella | Health24
Posted by: Suzanne | 2008/08/14
Ek verwys na vraag 612. Baie dankie vir die antwoord op my vraag oor Maltabella.
Ek het net ' n paar vrae.
Waar kan ek die SA Voedseltabelle sien? Het hulle ' n webwerf?
Die 174kj per 100g klink vreeslik min as mens dit vergelyk met die hoë r kj inhoud van byvoorbeeld All Bran (wat ek tans soggens eet). Wat is ' n tipiese porsie grootte wanneer mens Maltabella eet? Ek eet gewoonlik ongeveer 50g All Bran.
Kan ek die Maltabella in die oggend maak en dan saamvat werk toe? Ek ry vroeg werk toe en dis moeilik om so vroeg in die oggend te eet. Ek neem dus altyd my ontbyt saam werk toe en eet dit daar.
Kan ek kunsmatige versoeters gebruik wanneer ek Maltabella maak? Gebruik mens melk om dit te maak?
Jy kan die webwerf: www.sahealthinfo.co.za besoek en dan gaan na 'Nutrition' vir die Voedseltabelle. Jy moet onthou dat gaar Maltabella pap baie water bevat (89.4%), terwyl All Bran slegs 3% water bevat. Hoe hoër die waterinhoud, hoe laer die energiewaarde. 'n Tipiese porsie van gaar pap is 'n 1/2 koppie.
Jy kan natuurlik die Maltabella in die oggend maak en saam vat werk toe. Eet dit met vetvrye melk en versoeter indien nodig. Jy kan Maltabella of met vetvrye melk, of met water maak - kyk op die etiket.